turjo4nis/wikipedia-bn-dump-20250701 huggingface dataset:
নাজিফা তুষি

নাজিফা আনজুম তুষি একজন বাংলাদেশি অভিনেত্রী, মডেল ও উপস্থাপিকা। তিনি লাক্স চ্যানেল আই সুপারস্টার ২০১৪-এ প্রথম রানার আপ হয়েছিলেন। তিনি হাওয়া, নেটওয়ার্কের বাইরে এবং সিন্ডিকেটের মতো চলচ্চিত্র ও ধারাবাহিককে তার ভূমিকার জন্য পরিচিত। তিনি ইন্ডিপেন্ডেন্ট বিশ্ববিদ্যালয় বাংলাদেশ থেকে স্নাতক ডিগ্রি লাভ করেছেন।

কর্মজীবন 
২০১৪ সালের লাক্স চ্যানেল আই সুপারস্টার বিউটি প্রতিযোগিতায় তুশি প্রথম রানার আপ ছিলেন। এরপর তিনি রেদওয়ান রনি পরিচালিত ২০১৬ সালের রোমান্টিক নাট্য চলচ্চিত্র আইসক্রিমে অভিনয় করেন। ছবিতে আরও অভিনয় করেছেন শরিফুল রাজ ও কুমার উদয়।

২০১৬ সালে আইসক্রিম প্রকাশের বারো মাসে, তিনি একটি টেলিভিশন বিজ্ঞাপন তৈরি করেন যেখানে তিনি ঢাকার কুড়িল ফ্লাইওভার এলাকায় একটি স্কুটারের পিছনে চড়েন এবং রক গান "না" এর জন্য একটি মিউজিক ভিডিওতে মডেল হন।

২০১৯ সালের শেষ নাগাদ তিনি মেজবাউর রহমান সুমনের হাওয়া নামের আরেকটি ছবিতে কাজ করেন। তিনি তার পড়াশোনায় মনোযোগ দিতে চেয়েছিলেন বলে কয়েক বছরের বিরতি ব্যাখ্যা করেছিলেন।

হাওয়া মুক্তির অপেক্ষায় থাকাকালীন, তিনি ২০২১ সালের ওয়েব ফিল্ম নেটওয়ার্কের বাইরে সামিয়া চরিত্রে অভিনয় করেছিলেন, আবার রাজের সাথে কাজ করেছিলেন। ছবিটি মুক্তির অল্প সময়ের মধ্যেই, তিনি এবং তার সহ-অভিনেতাদের তিনজন ঢাকায় একটি সড়ক দুর্ঘটনার পর হাসপাতালে ভর্তি হন। পরে তিনি সংশ্লিষ্ট অস্ত্রোপচারের জন্য ভারত ভ্রমণ করেন।

তিনি ওয়েব সিরিজ সিন্ডিকেটেও হাজির হয়েছেন।

চলচ্চিত্রের তালিকা

চলচ্চিত্র

ওয়েব ধারাবাহিক

টেলিভিশন বিজ্ঞাপন 
 বাংলালিংক

সঙ্গীত ভিডিও 
 এ জীবনে যারে চেয়েছি 
 লুলু পাগল 
 না

টিভি অনুষ্ঠান উপস্থাপনা 
 রঙ্গিন পাতা (এনটিভি)

পুরস্কার ও মনোনয়ন

তথ্যসূত্র

বহিঃসংযোগ 
 

১৯৯৬-এ জন্ম
জীবিত ব্যক্তি
বাংলাদেশী মডেল
বাংলাদেশী অভিনেত্রী
ইন্ডিপেন্ডেন্ট বিশ্ববিদ্যালয়, বাংলাদেশের প্রাক্তন শিক্ষার্থী
বাংলাদেশী নারী মডেল
বাংলাদেশী চলচ্চিত্র অভিনেত্রী
সুজানা জাফর

সুমাইয়া জাফর সুজানা ( জন্ম: ২৫ সেপ্টেম্বর ১৯৮৬, ঢাকা) বাংলাদেশের একজন জনপ্রিয় মডেল ও অভিনেত্রী।  ২০০১ সালে মডেলিং এর মাধ্যমে মিডিয়ায় পদার্পণ করেন। ২০০৩ সালে লাক্স সুন্দরী হন। ক্যারিয়ারের শুরু থেকে বেশ কিছু বিজ্ঞাপনে মডেল হিসেবে কাজ করেছেন। তিনি টিভি নাটকেও অভিনয় করেছেন।

কর্মজীবন 
২০০১ সালে সুজানা জাফর মডেল হিসেবে মিডিয়া জগতে যাত্রা শুরু করেছিলেন। ২০০৩ সালে তিনি লাক্স ফটোসুন্দরী খেতাব জিতেন।

তিনি ছয় পর্বের নাটক লাইম অফ লাইফ এ বিখ্যাত গায়ক শাফিন আহমেদের সাথে অভিনয় করেছিলেন। এছাড়াও তিনি বেশ কিছু টিভি নাটকে অভিনয় করেছেন।

তিনি তাহসানের গাওয়া ও ইমরানের সুর করা কেউ না জানুক গানে মডেল হিসেবে অভিনয় করে আলোচিত হন। এছাড়াও তিনি তুমি আসবা নাকি ও আমী ছুঁয়ে দিলে শিরোনামের দুইটি গানের মিউজিক ভিডিওতে মডেল হিসেবে অভিনয় করেছেন। তিনি তার প্রাক্তন স্বামী হৃদয় খানের গাওয়া ভালো লাগে না ও আড়ালে শিরোনামের দুইটি গানের মিউজিক ভিডিওতে অভিনয় করেছেন।

নাটকসমূহ

এক-পর্বের নাটক 
হাইওয়ে টু হ্যাভেন
দ্বিতীয় জীবন
টার্মিনাল
ঘুমপাড়ানো জোনাকি
ইনানী রয়েল রিসোর্ট
সিনথিয়া ও অ্যাঞ্জেল
তুমি কি উড়বে আমার আকাশে
লাইভ শো

ধারাবাহিক নাটক 
৫১বর্তী
ছন্নছাড়া
ফিফটি ফিফটি
ইলিটস ইন ওয়ান্ডারল্যান্ড
ক্যাপসুল ৫০০এমজি
অপূর্বা

বিজ্ঞাপন
সানক্রেস্ট-২
হাইসেন্স টিভি
কনকা ফ্রিজ
হুইল
ম্যাটাডোর কলম
তিব্বত স্নো
ড্যানিশ বিস্কুট

বর্তমান কার্যক্রম 
তিনি বর্তমানে সুজানাস ক্লসেট (Suzana’s Closet) নামে একটি কাপড় এর ব্যবসা করছেন এবং বিনোদন জগৎ এর বাহিরে আছেন । তিনি এক সাক্ষাৎকারে জানিয়েছেন তিনি আর মিডিয়াতে কাজ করবেন না ব্যবসা তার প্রধান পেশা হিসাবে বেছে নিয়েছেন ।

ব্যক্তিগত জীবন
২০০৬ সালে ফয়সাল নামের এক ব্যবসায়ীকে বিয়ে করেন। কয়েকমাস পরই তার এ সংসার ভেঙে যায়। এরপর অনেকটা ব্যক্তিগত কারণে দীর্ঘ তিন বছর সরে দাঁড়ান মিডিয়া থেকে।  এরপর দীর্ঘ দিন একাকিত্বের অবসান ঘটিয়ে  সুজানা ২০১০ সালে  জনপ্রিয় সঙ্গীত শিল্পী হৃদয় খান এর প্রেমে পড়েন। প্রায় তিন বছর প্রেম করার পর  ২০১৪ সালের ১ আগস্ট দুজনে বিবাহ বন্ধনে আবদ্ধ হন। কিন্তু বিয়ের মাত্র আট মাসের মধ্যে দাম্পত্য কলহের জের ধরে ৬ এপ্রিল ২০১৫ সালে একে অপরের থেকে বিচ্ছেদ হয়। এটি ছিল সুজানার জীবনে দ্বিতীয় বার বিবাহ বিচ্ছেদের ঘটনা।
২০২৪ সালের অক্টোবরে তৃতীয়বার বিয়ের পিঁড়িতে বসেন সুজানা জাফর পাত্র জায়াদ সাইফ  একজন ব্যবসায়ী, যিনি দুবাইয়ে বসবাস করেন।

পারিবারিক বৃত্তান্ত
সুজানার বাবা আবু জাফর ৩ জুলাই মারা যান। যমজ দুই বোন সুজানা আর রোকইয়া জাফর শুপ্রা, বড় ভাই নিপু , ছোট ভাই শিপু এবং মা আনোয়ারা বেগম- এই নিয়ে তাদের পরিবার।

তথ্যসূত্র

১৯৮৬-এ জন্ম
জীবিত ব্যক্তি
বাংলাদেশী অভিনেত্রী
বাংলাদেশী মডেল
বাংলাদেশী টেলিভিশন অভিনেত্রী
বাংলাদেশী নারী মডেল
ব্রুস ফ্রেঞ্চ

ব্রুস নিকোলাস ফ্রেঞ্চ (; জন্ম: ১৩ আগস্ট, ১৯৫৯) নটিংহ্যামশায়ারের মার্কেট ওয়ারসপ এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮৫ থেকে ১৯৮৮ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন।

ঘরোয়া প্রথম-শ্রেণীর ইংরেজ কাউন্টি ক্রিকেটে নটিংহ্যামশায়ার দলের প্রতিনিধিত্ব করেছেন ‘ফ্রগ’ ডাকনামে পরিচিত ব্রুস ফ্রেঞ্চ। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিং করেছেন তিনি।

কাউন্টি ক্রিকেট 
তার ভাইপো জ্যাক বল ইংল্যান্ডের পক্ষে টেস্ট ক্রিকেটে অংশ নিয়েছিলেন। ১৯৭৬ থেকে ১৯৯৫ সময়কালে নটিংহ্যামশায়ারের পক্ষে কাউন্টি ক্রিকেটে অংশ নিয়েছিলেন তিনি।

খেলোয়াড়ী জীবনের স্বর্ণালী সময়ে শীর্ষস্থানীয় উইকেট-রক্ষক হিসেবে পরিচিত ছিলেন। কিন্তু ব্যাটিংয়ে তেমন উন্নতি ঘটাতে পারেননি। বিখ্যাত ক্রিকেট লেখক কলিন বেটম্যান মন্তব্য করেন যে, উইকেট-রক্ষক হিসেবে ব্রুস ফ্রেঞ্চ তার দক্ষতার চূড়ান্ত পর্যায়ে উপনীত হয়েছিলেন।

আন্তর্জাতিক ক্রিকেট 
১৯৮৬ সালে টেস্ট ক্রিকেটে অভিষেকের পূর্বেই দুইবার ইংল্যান্ড দলের সদস্যরূপে বহিঃবিশ্বে গমন করেছিলেন। তখন তিনি পল ডাউনটনের সহকারী হিসেবে দলে অন্তর্ভুক্ত হন। দলের নিয়মিত উইকেট-রক্ষক জ্যাক রাসেল আঙ্গুলে আঘাত পেলেই কেবল স্ট্যাম্পের পিছনে অবস্থান করার সুযোগ হয়েছিল ব্রুস ফ্রেঞ্চের।

সমগ্র খেলোয়াড়ী জীবনে ষোলটি টেস্ট ও তেরোটি একদিনের আন্তর্জাতিকে অংশগ্রহণের সুযোগ ঘটেছিল তার। ১৯ জুন, ১৯৮৬ তারিখে লিডসের হেডিংলিতে সফররত ভারতের বিপক্ষে টেস্ট ক্রিকেটে অভিষেক ঘটে ব্রুস ফ্রেঞ্চের। ১৯৮৬ সালে লর্ডসে অনুষ্ঠিত ইংল্যান্ড-নিউজিল্যান্ডের মধ্যকার টেস্টের প্রথম ইনিংসে উইকেট-রক্ষকের দায়িত্ব পালনকালে ব্রুস ফ্রেঞ্চ আহত হলে আরও তিনজন উইকেট-রক্ষক - বিল অ্যাথে, বব টেলর, ববি পার্কসকে দায়িত্বভার নিতে হয়েছিল।

১৯৮৭ সালে ব্যাট হাতে দূর্দান্ত সফলতা পান। ওল্ড ট্রাফোর্ডে সফররত পাকিস্তানের বিপক্ষে অনুষ্ঠিত টেস্টে ৫৯ রান তুলেছিলেন। বৃষ্টিবিঘ্নিত ঐ টেস্টটি অবশ্য ড্রয়ে পরিণত হয়েছিল। ১৯৮৮ সালে ওয়েলিংটনে স্বাগতিক নিউজিল্যান্ডের বিপক্ষে সর্বশেষ টেস্টে অংশ নিয়েছিলেন তিনি।

সর্বমোট ষোল টেস্টে অংশ নিয়ে ১৮.১১ গড়ে ৩০৯ রান করতে সক্ষম হয়েছিলেন তিনি। এ সময়ে ৩৮ ক্যাচ ও একটি স্ট্যাম্পিং করেন।

বিতর্কিত ভূমিকা 
অংশগ্রহণকৃত সফরগুলোয় মিশ্র অভিজ্ঞতা অর্জন করেছেন। তন্মধ্যে কুকুরের কামড় খেয়েছেন, অনুশীলনকালে দর্শকের ছোড়া বলে আঘাত পেয়েছেন ও হোঁচট খেয়ে গাড়ীর নিচে চাপা পড়ে চিকিৎসার্থে হাসপাতালে যেতে হয়েছিল তাকে। এছাড়াও, পাকিস্তানে টেস্ট সফরকালীন জলে ডোবার হাত থেকে দুই কিশোরীকে উদ্ধারের মাধ্যমে জীবন রক্ষা করেছেন তিনি।

অবসর 
টেস্ট খেলা থেকে দূরে সরে আসার পর ১৯৯০ সালে দক্ষিণ আফ্রিকায় বিদ্রোহী দলের সাথে গমন করেছিলেন। এক পর্যায়ে ইংল্যান্ড ক্রিকেট দলের উইকেট-রক্ষণে প্রশিক্ষকের ভূমিকায় অবতীর্ণ হয়েছিলেন। ইংরেজ উইকেট-রক্ষক ম্যাট প্রায়রকে সহায়তার হাত প্রশস্ত করেছিলেন।

পর্বতারোহণ করতে বেশ ভালোবাসেন তিনি।

তথ্যসূত্র

আরও দেখুন 
 জ্যাক বল
 উইকেট-রক্ষক
 ইংরেজ টেস্ট ক্রিকেটারদের তালিকা
 ইংরেজ একদিনের আন্তর্জাতিক ক্রিকেটারদের তালিকা

বহিঃসংযোগ 
 
 

১৯৫৯-এ জন্ম
জীবিত ব্যক্তি
ইংরেজ ক্রিকেটার
ইংল্যান্ডের টেস্ট ক্রিকেটার
ইংল্যান্ডের একদিনের আন্তর্জাতিক ক্রিকেটার
ইংরেজ ক্রিকেট কোচ
নটিংহ্যামশায়ারের ক্রিকেটার
মেরিলেবোন ক্রিকেট ক্লাবের ক্রিকেটার
ডি. এইচ. রবিন্স একাদশের ক্রিকেটার
উইকেট-রক্ষক
২০শ শতাব্দীর ইংরেজ পুরুষ ক্রীড়াবিদ
ভূত পুলিশ

ভূত পুলিশ ২০২১ সালের একটি ভৌতিক চলচ্চিত্র, কেন্দ্রীয় চরিত্রে অভিনয় করেছেন  সাইফ আলি খান, অর্জুন কাপুর, জ্যাকলিন ফার্নান্দেজ ও যামী গৌতম। হিন্দি চলচ্চিত্রটি ফক্স স্টার স্টুডিওজের ব্যানারে পবন কিরপালানি কর্তৃক পরিচালিত হয়। চলচ্চিত্রটি ১০ সেপ্টেম্বর ২০২১-এ সালে মুক্তি পায়।

অভিনয়ে 
 সাইফ আলি খান 
 অর্জুন কাপুর 
 জ্যাকলিন ফার্নান্দেজ
 যামী গৌতম

তথ্যসূত্র

২০২১-এর চলচ্চিত্র
হিন্দি ভাষার চলচ্চিত্র
ভারতীয় চলচ্চিত্র
২০২০-এর দশকের হিন্দি ভাষার চলচ্চিত্র
ডিজনি+ হটস্টারের মৌলিক চলচ্চিত্র
ভারতীয় হাস্যরসাত্মক লোমহর্ষক চলচ্চিত্র
রাজস্থানের পটভূমিতে চলচ্চিত্র
হিমাচল প্রদেশে ধারণকৃত চলচ্চিত্র
দাশনগর রেলওয়ে স্টেশন

দাশনগর রেলওয়ে স্টেশন হল  হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হাওড়া জেলায়  অবস্থিত। স্টেশনটি দাশনগর এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ৪ কি.মি. দূরে স্টেশনটি অবস্থিত।

ইতিহাস
দাশনগর রেলওয়ে স্টেশনটি পশ্চিমবঙ্গের দাশনগর এ অবস্থিত। স্টেশন কোড (ডিএসএনআর)। এটি হাওড়া-খড়গপুর লাইনের একটি ছোট এবং ব্যস্ত রেলওয়ে স্টেশন। নিকটতম স্টেশনগুলি টিকিয়াপাড়া এবং রামরাজাতলা এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-আমতা লোকাল, হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়।
সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।

তথ্যসূত্র

বহিঃসংযোগ

হাওড়া জেলার রেলওয়ে স্টেশন
কলকাতা শহরতলি রেল স্টেশন
খড়গপুর রেলওয়ে বিভাগ
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
১৯০০-এ ভারতে চালু রেলওয়ে স্টেশন
আমির সালমান শাহরুখ

আমির সালমান শাহরুখ ইকবাল সুলেমান পরিচালিত একটি হিন্দি হাস্যরসাত্মক চলচ্চিত্র। এই চলচ্চিত্রটিতে মুখ্য চরিত্র রাজু রাহিকোয়ার, সাগর পাণ্ডে ও দেবাশিষ ঘোষ অভিনয় করেছেন যাদের চেহারার সাথে যথাক্রমে শাহরুখ খান, সালমান খান ও আমির খানের চেহারার মিল রয়েছে।

কাহিনি 
তিনটি শিশু একই সময়ে জন্ম নেয়, যাদের চেহারা শাহরুখ খান, সালমান খান ও আমির খানের মত। এরপর এগিয়ে যায় চলচ্চিত্রটির গল্প।

অভিনয়ে 
 রাজু রাহিকোয়ার - শাহরুখ খান
 সাগর পাণ্ডে - সালমান খান
 দেবাশিষ ঘোষ - আমির খান

তথ্যসূত্র 

২০১০-এর দশকের হিন্দি ভাষার চলচ্চিত্র
ভারতীয় চলচ্চিত্র
২০১৭-এর চলচ্চিত্র
মুম্বইয়ের পটভূমিতে চলচ্চিত্র
হিন্দি ভাষার হাস্যরসাত্মক চলচ্চিত্র
শাহরুখ খানের সাংস্কৃতিক চিত্রায়ণ
সালমান খানের সাংস্কৃতিক চিত্রায়ণ
সমুদ্র মন্দির

সমুদ্র মন্দির  ত্রিনিদাদ ও টোবাগোর ওয়াটারলুতে অবস্থিত একটি হিন্দু তীর্থস্থান। শিবদাস সাধু, যিনি একজন ভারতীয় অভিবাসী, যিনি ভারত থেকে ত্রিনিদাদ এবং টোবাগোতে এসেছিলেন– এটি তার দ্বারা নির্মিত হয়েছিল। এটি মরিশাসের সাগর শিব মন্দিরের মতো।

দেব-দেবী
এই মন্দিরে শিব, দুর্গা, গণেশ, হনুমান ও কৃষ্ণের প্রতিমা আছে।

উৎসব
এ মন্দিরে দীপাবলি, গণেশ চতুর্থী, ছট পূজা, মহা শিবরাত্রি, কার্তিক পূর্ণিমা, নবরাত্রি ও দোলযাত্রা পালন করা হয়।

তথ্যসূত্র 

শিব মন্দির
উইকিউপাত্তে স্থানাঙ্ক আছে
ত্রিনিদাদ ও টোবাগোতে হিন্দু মন্দির
যশোর সেনানিবাস

যশোর সেনানিবাস বাংলাদেশের যশোর শহরে অবস্থিত বাংলাদেশ সেনা বাহিনীর একটি সেনানিবাস। এখানে ৫৫ পদাতিক ডিভিশনের সদরদপ্তর অবস্থিত।এটি যশোর অঞ্চল তথা খুলনা বিভাগের প্রধান এরিয়া কমান্ড। এটি অত্র অঞ্চলের সব থেকে বড় সেনানিবাস।

ইউনিট 
বীরশ্রেষ্ঠ মতিউর রহমান বিমান ঘাঁটি
৫৫ পদাতিক ডিভিশন
১ সিগন্যাল ব্যাটেলিয়ন
৮ ইঞ্জিনিয়ারিং ব্যাটেলিয়ন
৫৫ম গোলন্দাজ ব্রিগেড
১০৫ তম পদাতিক ব্রিগেড 
৮৮তম পদাতিক ব্রিগেড
২১তম পদাতিক ব্রিগেড
স্টেশন সদরদপ্তর 
অঞ্চলের সদরদপ্তর
অর্ডন্যান্স ডিপো
গ্যারিসন ইঞ্জিনিয়ার (আর্মি)
সিগন্যাল ট্রেইনিং সেন্টার এন্ড স্কুল (এসটিসিএস)
মিলিটারি ইঞ্জিনিয়ারিং সার্ভিস (এমইএস)

প্রতিষ্ঠান
দাউদ পাবলিক স্কুল এন্ড কলেজ
যশোর ক্যান্টনমেন্ট কলেজ 
যশোর ক্যান্টনমেন্ট হাই স্কুল
যশোর ইংলিশ স্কুল এন্ড কলেজ
বি এ এফ শাহীন স্কুল এন্ড কলেজ|বি এ এফ শাহীন কলেজ
বিমান বন্দর মাধ্যমিক বিদ্যালয়
আর্মি মেডিকেল কলেজ
ক্যান্টনমেন্ট সরকারি প্রাথমিক বিদ্যালয়, যশোর

তথ্যসূত্র

যশোর
বাংলাদেশের সেনানিবাস
যশোর সেনানিবাস
আইজেনাখার ষ্ট্রাসে

আইজেনাখার ষ্ট্রাসে উ-বান স্টেশন  জার্মানির বার্লিন শহরের পাতালরেল বা উ-বান ব্যবস্থার ৭ নং পথে (ইউ-৭) অবস্থিত একটি স্টেশন। আর জি রুমল্লার ১৯৭১ সালে উন্মুক্ত এই স্টেশনটি নির্মাণ করেন।  এর প্রাচীর সবুজ অ্যাসবেস্টস সিমেন্ট প্যানেল দিয়ে আচ্ছাদিত। ট্যুরিঙেন অরণ্যের কাছাকাছি আইজেনাখ শহর, যাকে জার্মানির সবুজ হৃদয় বলা হয়। রুমল্লার এই স্টেশনের রং হিসাবে সবুজ পছন্দ করেছিলেন।এর পরবর্তী স্টেশন ক্লাইস্টপার্ক ।

তথ্যসূত্র 

জার্মানি
জার্মানির যাত্রীবাহী রেল পরিবহন
১৯৭১-এ চালু রেলওয়ে স্টেশন
বার্লিন উ-বান স্টেশন
টেম্পেলহফ-শোনোবার্গের ভবন ও স্থাপনা
শ্রী চৈতন্য সংঘ

শ্রী চৈতন্য সংঘ (হরে কৃষ্ণ ধর্মীয় সম্প্রদায়)এর প্রতিষ্ঠাতা স্বামী বি ভি ত্রিপুরারি ।যিনি অভয়চরণারবিন্দ ভক্তিবেদান্ত স্বামী প্রভুপাদও ভক্তি রক্ষক শ্রীধর দেব গোস্বামীর একজন ছাত্র। সংঘের  (সম্প্রদায় বা আধ্যাত্মিক পরিবার) হাজার হাজার অনুসারী আছে সারা বিশ্বে। যারা স্বামী বি ভি ত্রিপুরারির ছাত্র।
শ্রী চৈতন্য সংঘ কেন্দ্র অডারের আশ্রম।এটি উত্তর ক্যালিফোর্নিয়ার রেডউড বনে, রেডউড-আচ্ছাদিত পর্বতশ্রেণীর শীর্ষস্থানে অবস্থিত। এখানে আসা অনুসারীদের আধ্যাত্মিক গুরুর সাহিত্য কর্মকে সাহায্য করার জন্য এই স্থান তৈরি করা হয়েছিল।
এই স্থানে প্রধান কমিউনিটি সাইটের সম্পাদকীয় বোর্ডও রয়েছে, যা গৌড়ীয় বেদান্তের দার্শনিক দিকগুলি ব্যাখ্যা করে এমন নিবন্ধগুলি প্রকাশ করে যা প্রায়ই অন্যান্য আধ্যাত্মিক ঐতিহ্য, দর্শন এবং বর্তমান সমস্যাগুলির আলোকপাত করে।

তথ্যসূত্র

গৌড়ীয় বৈষ্ণববাদ
কৃষ্ণ
হিন্দু আন্দোলন ও সংগঠন
ধর্মীয় সংগঠন
ক্লাইস্টপার্ক

ক্লাইস্টপার্ক ইউ ৭ লাইনের একটি বার্লিন উ-বান স্টেশন । স্টেশনটি  সালে খোলে। স্থপতি জি রুমল্লার  দ্বারা এটির ডিজাইন করা হয়েছিল ।এটিবার্লিনার ভারকেহার্সবারেরি (বার্লিন পরিবহন সংস্থা) এর প্রধান কার্যালয়ের কাছে অবস্থিত।পরবর্তী স্টেশনটি ইর্য়ক স্ট্রাসে  (এস-বান লাইন এস ১, এস ২ ও এস ২৫এর সাথে সংযুক্ত )।

তথ্যসূত্র 

জার্মানি
জার্মানির যাত্রীবাহী রেল পরিবহন
১৯৭১-এ চালু রেলওয়ে স্টেশন
বার্লিন উ-বান স্টেশন
টেম্পেলহফ-শোনোবার্গের ভবন ও স্থাপনা
হুনজা জেলা

হুনজা জেলা () উত্তর পাকিস্তানের গিলগিত-বালতিস্থান প্রদেশের একটি জেলা। এই অঞ্চলটির আরো কিছু প্রশাসনিক ইউনিট বাড়ানোর জন্য ২০১৫ সালে হুনজা-নগর জেলাকে বিভাগ হিসেবে প্রতিষ্ঠিত করা হয়েছিল। করিমাবাদ হচ্ছে জেলাটি প্রশাসনিক কেন্দ্র।

ভৌগোলিক অবস্থার এবং ইতিহাস
হুনজা জেলা চীনের জিনজিয়াং প্রদেশের পার্শ্ববর্তী জেলার পাশাপাশি ভারতীয় উপমহাদেশের উত্তরাঞ্চলীয় অঞ্চলে অবস্থান করছে। এখানে ঐতিহাসিক কারাকোরাম পর্বত রয়েছে।

প্রশাসন

সহকারী কমিশনার
জেলাটি প্রশাসনিকভাবে একজন সহকারী-কমিশনার (ডিসি) এবং একজন সহকারী-অধস্তন কর্মকর্তা সার্বিকভাবে তত্ত্বাবধান করে থাকেন।

পুলিশ
পুলিশের সুপারিনটেনডেন্ট (এসপি) এর নির্দেশের মাধ্যমে হুনজা পুলিশ পরিচালিত হয়।

তথ্যসূত্র

গ্রন্থপঞ্জি
 
 
 
 
 

গিলগিত-বালতিস্তানের জেলা
হুনজা জেলা
একটি সিনেমার গল্প

একটি সিনেমার গল্প ২০১৮ সালের একটি বাংলাদেশি চলচ্চিত্র, যেটিতে মুখ্য ভূমিকায় অভিনয় করেছেন আরিফিন শুভ, আলমগীর ও ভারতীয় চলচ্চিত্র অভিনেত্রী ঋতুপর্ণা সেনগুপ্ত। অভিনেতা আলমগীর নিজেই চলচ্চিত্রটি প্রযোজনা করেছেন। চলচ্চিত্রটি ২০১৮ সালের ১৩ এপ্রিল মুক্তি পায়।

অভিনয়ে 
 আলমগীর
 আরিফিন শুভ - সজীব
 ঋতুপর্ণা সেনগুপ্ত - কবিতা
 চম্পা
 চাঁদ - শিশু শিল্পী
 সৈয়দ হাসান ইমাম
 সাদেক বাচ্চু
 সাবেরী আলম
 ওয়াহিদা মল্লিক জলি
 ডা: সোহেল বাবু
 জ্যাকি আলমগীর
 ববি

পুরস্কার 
বাচসাস পুরস্কার
 বিজয়ী: শ্রেষ্ঠ নারী কণ্ঠশিল্পী - আঁখি আলমগীর
৪৩তম জাতীয় চলচ্চিত্র পুরস্কার (বাংলাদেশ)
 বিজয়ী: শ্রেষ্ঠ খলচরিত্রে অভিনয়শিল্পী - সাদেক বাচ্চু
 বিজয়ী: শ্রেষ্ঠ নৃত্য পরিচালক - মাসুম বাবুল
 বিজয়ী: শ্রেষ্ঠ নারী কণ্ঠশিল্পী - আঁখি আলমগীর
 বিজয়ী: শ্রেষ্ঠ শিল্প নির্দেশক - উত্তম গুহ

তথ্যসূত্র 

বাংলা ভাষার চলচ্চিত্র
২০১৮-এর চলচ্চিত্র
২০১০-এর দশকের প্রণয়ধর্মী চলচ্চিত্র
বাংলাদেশী চলচ্চিত্র
বাংলাদেশী প্রণয়ধর্মী চলচ্চিত্র
২০১০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
এস আই টুটুল সুরারোপিত চলচ্চিত্র
ইমন সাহা সুরারোপিত চলচ্চিত্র
নগর জেলা

নগর জেলা () গিলগিত-বালতিস্তানে অবস্থিত একটি জেলা, যেটি পাকিস্তানের উত্তর-পূর্বাঞ্চলের অবস্থিত স্বায়ত্তশাসিত অঞ্চল। এই অঞ্চলটির আরো কিছু প্রশাসনিক ইউনিট বাড়ানোর জন্য ২০১৫ সালে হুনজা-নগর জেলাকে বিভাগ হিসেবে প্রতিষ্ঠিত করা হয়েছিল।

সম্পর্কিত নিবন্ধ
 গিলগিত জেলা
 ঘাইজার জেলা

তথ্যসূত্র

গিলগিত-বালতিস্তানের জেলা
নগর জেলা
ঘাঞ্চি জেলা

ঘাঞ্চি জেলা () (বালতি: གངས་ཅེ) পাকিস্তান শাসিত গিলগিত-বালতিস্তানের একটি জেলা যা ভারত নিজেদের অংশ বলে দাবি করে । প্রদেশের সবথেকে পূর্বতম জেলা। ঐতিহাসিক খাপলু শহরটি প্রশাসনিক সদর দফতর হিসেবে পরিচালিত হয়, ঘাঞ্চি অসাধারন মনমুগ্ধকর দৃশ্যাবলী এবং উচ্চতর উচ্চতায় দৃশ্যমান দর্শনের জন্য একটি অন্যতম পর্যটন স্থল হিসাবে বিখ্যাত।

ভূগোল 
এটি গিলগিট-বালতিস্তানের পূর্বতম জেলা। এটি পাকিস্তানের অভ্যন্তরে শীতলতম স্থান কারণ এটি "তৃতীয় মেরু" তে অবস্থিত, শীতকালে তাপমাত্রা -২০ ডিগ্রি সেলসিয়াসের নিচে পৌঁছায়। খাপলু উপত্যকা এবং হুশে উপত্যকা মহান বালতোরো মুজতাগের প্রবেশদ্বার গঠন করে। সামগ্রিকভাবে জেলার অর্ধেকেরও কম এলাকা বন দ্বারা আচ্ছাদিত, এবং একটি বড় অংশ স্থায়ীভাবে তুষারে আচ্ছাদিত। 

আয়তনে এটি প্রদেশটির চতুর্থ বৃহত্তম জেলা।

জনউপাত্ত 
জেলার জনসংখ্যা প্রায় ১,৮০,০০০। 

ঘাঞ্চিতে বসবাসরত বেশিরভাগ লোক নূরবকশিয়া সুফি ইসলামের অন্তর্গত (৯০%), বাকি ১০% শিয়া ও সুন্নি মুসলমান। স্থানীয়ভাবে 'বোভা' নামে পরিচিত একজন ধর্মীয় নেতা সমাজে খুব গুরুত্বপূর্ণ হিসেবে বিবেচিত।

শিক্ষা
২০১৫ সালের পাকিস্তানের আলিফ আইলান জেলা শিক্ষা ক্রম অনুযায়ী, ডাইমার শিক্ষার দিক থেকে ১৪৮ টি প্রতিষ্ঠানের মধ্যে ৫৪তম স্থান দখল করে আছে। সুবিধা ও অবকাঠামোর দিক থেকে জেলাটি ১৪৮টির মধ্যে ৯৮তম স্থান দখল করে আছে।

পর্যটন 
ঘাঞ্চে দেখার জন্য বিখ্যাত স্থানগুলি হ'ল:

 চাকচান মসজিদ

 খাপলু প্রাসাদ

আরো দেখুন
 সুক্কুর

তথ্যসূত্র

গিলগিত-বালতিস্তানের জেলা
ঘাঞ্চি জেলা
মিশন এক্সট্রিম

মিশন এক্সট্রিম হলো ২০২১ সালে মুক্তিপ্রাপ্ত একটি বাংলাদেশি চলচ্চিত্র। এটি কপ ক্রিয়েশন ও মাইম মাল্টিমিডিয়া প্রযোজনায় পরিচালনা করেছেন সানি সানোয়ার ও ফয়সাল আহমেদ। প্রধান চরিত্রে অভিনয় করেছেন আরিফিন শুভ, ঐশী, তাসকিন রহমান, সাদিয়া নাবিলা ও সুমিত সেনগুপ্ত । চলচ্চিত্রটির মাধ্যমে মিস বাংলাদেশ জান্নাতুল ফেরদৌস ঐশীর চলচ্চিত্রাঙ্গনে অভিষেক ঘটে। ২০২০ সালের ঈদুল ফিতরে মুক্তি পাওয়ার কথা থাকলেও কো ও ড-১৯ মহামারিছিয়ে যায়। পরে এটি ২০২১ সালের ৩ ডিসেম্বর প্রেক্ষাগৃহে মুক্তি পায়।

অভিনয়শিল্পী
 আরিফিন শুভ - নাবিদ আল শাহরিয়ার
 জান্নাতুল ফেরদৌস ঐশী - সিলভী
 তাসকিন রহমান
 সাদিয়া নাবিলা - ইরা
 সুমিত সেনগুপ্ত - শহীদ
 রাইসুল ইসলাম আসাদ
 ফজলুর রহমান বাবু
 ইরেশ যাকের
 শহীদুজ্জামান সেলিম
 শতাব্দী ওয়াদুদ
 মনোজ কুমার প্রামাণিক
 সুদীপ বিশ্বাস দীপ
 মাজনুন মিজান
 মিশা সওদাগর - খান
 সৈয়দ আরেফ
 খালিদ হাসান রুমি
 হায়দার আলী
 দীপু ইমাম

উৎপাদন

প্রি-প্রোডাকশন 
ঢাকা অ্যাটাক (২০১৭)-এর ব্যাপক সাফল্যের পর ২০১৮ সালের ডিসেম্বর মাসে সানী সানোয়ার পুলিশি ঘরনার অ্যাকশন থ্রিলার নির্মাণের কথা সংবাদমাধ্যমকে জানান। তিনি আরো জানান যে, চলচ্চিত্রটির মুখ্য ভূমিকায় অভিনয় করবেন আরেফিন শুভ এবং চলচ্চিত্রটির চিত্রগ্রহণ ২০১৯ সালের মার্চ মাস থেকে শুরু হবে। এরপর চলচ্চিত্রটিতে অভিনয়ের জন্য একে একে যুক্ত হন জান্নাতুল ফেরদৌস ঐশী, এবিএম সুমন,  তাসকিন রহমান, সাদিয়া আন্দালিব নাবিলাসহ আরো অনেকে।

চিত্রগ্রহণ 
২০১৯ সালের ১৯ মার্চ থেকে ঢাকার বিভিন্ন স্থানে চলচ্চিত্রটির চিত্রগ্রহণ শুরু হয়। চলচ্চিত্রটির চিত্রগ্রহণ ২৪ এপ্রিল পর্যন্ত চলে। এরপর দুবাইয়ে ১৪ মে থেকে ১৮ মে চলচ্চিত্রটির চিত্রগ্রহণ অনুষ্ঠিত হয়।

তথ্যসূত্র

বহিঃসংযোগ

২০২১-এর চলচ্চিত্র
বাংলা ভাষার বাংলাদেশী চলচ্চিত্র
বাংলাদেশী মারপিটধর্মী চলচ্চিত্র
কোভিড-১৯ মহামারীর কারণে স্থগিত চলচ্চিত্র
২০২০-এর দশকের বাংলা ভাষার চলচ্চিত্র
বাংলাদেশ পুলিশের কাল্পনিক চিত্রায়ণ
খার্মাঙ্গ জেলা

খার্মাঙ্গ জেলা পাকিস্তান শাসিত গিলগিত-বালতিস্তানের একটি জেলা। পাকিস্তানের একটি রাজনৈতিক উপ-বিভাগ। এটি বালিস্তানের অংশ এবং বর্তমানে পাকিস্তানের গিলগিত-বালিস্তান অঞ্চলের দশটি জেলার একটি। মেহদিবাদ খার্মাঙ্গ জেলার রাজধানী।

ভূগোল 
ভৌগোলিক অবস্থান অনুযায়ী জেলাটির দক্ষিণে জম্মু ও কাশ্মিরের কারগিল জেলা, উত্তর-পূর্বে জিবি এর ঘাঞ্চি জেলা, উত্তরে জিবি এর স্কার্দু জেলা এবং পশ্চিমে জিবি এর অ্যাস্তর জেলার সীমানা ঘিরে রেখেছে।

জনউপাত্ত 
মেহদিয়াবাদ খার্মাঙ্গ জেলার বৃহত্তম গ্রাম। এখানে ২০০০ এরও বেশি ঘরবাড়ি এবং ৫০০০ জনেরও বেশি জনসংখ্যার মালিকানাধীন খার্মাঙ্গ অঞ্চলে অবস্থিত। এর মধ্যে সারলিং, বেদং, পান্ডা, মনজং ও সোরাজ বাগসহ অনেক ছোট  গ্রাম রয়েছে।

শিক্ষা 
ময়ূর্দু খার্মাংয়ে একাধিক সরকারী এবং ওরিভেট সংস্থা স্কুল রয়েছে যার মধ্যে রয়েছে মধ্য বিদ্যালয় ময়ুর্দু, উচ্চ মাধ্যমিক বিদ্যালয় ময়ূর্দু

পর্যটন 
খার্মাঙ্গ জেলায় অনেকগুলি পর্যটন কেন্দ্র রয়েছে; যার মধ্যে উল্লেখযোগ্য: মন্থোখা জলপ্রপাত, খামোশ জলপ্রপাত, খার্মাঙ্গ খাস দুর্গ। যেখানে প্রতিদিন বিপুল সংখ্যক স্থানীয় ও বিদেশী পর্যটক পরিদর্শন করে থাকে। 

ওল্ডিং, সিন্ধু নদী উপত্যকার একটি গ্রাম। গ্রামটি সমুদ্রপৃষ্ঠ থেকে 8,676 ফুট (2,644 মিটার) উপরে। এটি ভারত-পাকিস্তান সীমান্ত (এলওসি) এর নিকটে এবং কার্গিল হয়ে বালতিস্তান ও লাদাখের মধ্যে ঐতিহ্যবাহী বাণিজ্য রুটে অবস্থিত।

তথ্যসূত্র

গিলগিত-বালতিস্তানের জেলা
খার্মাঙ্গ জেলা
গোল ২: লিভিং দ্য ড্রিম

গোল ২:লিভিং দ্য ড্রিম ফুটবল-বিষয়ক চলচ্চিত্র গোল! এর দ্বিতীয় কিস্তি।এটি পরিচালনা করেন জাউমে কালেক্ত-সেরা। ছবিটি যুক্তরাজ্যে ৯ ফেব্রুয়ারি ২০০৭ এবং ২৭ আগস্ট ২০০৮ সালে যুক্তরাষ্ট্রে মুক্তি পায়।

অভিনয়ে
 সান্তিয়াগো মুনিয়েজ হিসেবে কুনো বেকার
 গ্যভিন হ্যারিস হিসেবে আলেসান্দো নিভোলা
 রোজ হার্মিনসন হিসেবে আন্না ফ্রিয়েল
 গ্লেন ফয় হিসেবে স্টিফেন ডিলানে
 রুডি ভ্যান ডার মারুয়ি হিসবে রুটগার হাউয়ের
 ক্যারোল হার্মিনসন হিসেবে ফ্রান্সিস বার্বার
 মার্সিডিজ হিসেবে মিরিয়াম কোলোন
 ব্যারি হিসেবে শন পার্টউয়ি
 রোজা মারিয়া হিসেবে এলিজাবেথ পেনা
 জোর্ডানা গার্সিয়া হিসেবে লিওনোর ভারেয়া
 পাগল পরিচালক হিসেবে মাইক জেফারিস
 এনরিকে হিসেবে হোর্হে হুরায়াদো
 টিজে হার্পার হিসেবে নিক ক্যানন
 ডাক্তার হিসেবে শাম্মি আউল্যাখ

ক্ষণিক উপস্থিতি
অনেক সাবেক ও বর্তমান রিয়াল মাদ্রিদ খেলোয়াড়,ক্লাব সভাপতি ও প্রতিপক্ষ খেলোয়াড় নিজেদের চরিত্রে অভিনয় করেছে।
 ডেভিড বেকহাম - নিজে
 রোনালদো - নিজে
 সার্জিও রামোস - নিজে
 রবার্তো কার্লোস - নিজে
 রোনালদিনহো - নিজে
 রবিনহো - নিজে
 জিনেদিন জিদান - নিজে
 ইভান এলগুয়েরা - নিজে 
 থমাস গ্রাভেসেন - নিজে
 পুয়োল - নিজে
 সামুয়েল এতো - নিজে
 ইকার ক্যাসিয়াস - নিজে
 থিয়েরি অরি - নিজে
 গুতি - নিজে
 জেন্স লেহমেন - নিজে
 সেস ফ্যাব্রেগাস - নিজে
 রাউল - নিজে
 রাউল ব্রাভো - নিজে
 রবার্ট পিরেজ - নিজে
 আর্সেন ওয়েঙ্গার - নিজে
 ফ্রেডি - নিজে
 রবের্তো সলদাদো - নিজে
 ভিসেন্তে রদ্রিগুয়েজ - নিজে
 লিওনেল মেসি - নিজে
 ভিক্টর ভালদেস - নিজে
 ফ্লোরেন্তিনো পেরেজ - নিজে
 স্টিভ ম্যাকমহানামান - নিজে
 জুনিনয়ো- নিজে
 মাহামাদু দিয়ারা - নিজে
 ডিয়েগো লোপেজ - নিজে
 তিয়াগো - নিজে
 মিলান বারোস - নিজে

সংগীত

 "মর্নিং গ্লোরি" - ওয়াসিস 
 "এভ মারিয়া" - বারবারা বনি
 "ব্রাইট আইডিয়া" - ওরসন
 "আই লাইক দ্য ওয়ে (ইউ মুভ)" - বডিরকার্স
 "আই সি গার্লস (ক্রেজি)" (টম নেভিল রিমিক্স) - স্টুডিও বি
 "ফ্রাইডে ফ্রাইডে" - বয় কিল বয়
 "লেটিং দ্য কেবলস স্লিপ" - বুশ
 "টার্নিং জাপানিজ" - দ্য ভাপোরস
  "ডেনিয়েল" - স্টেরেও ব্ল্যাক
 "নো টোমোরো" - ওরসন
 "লা কামিসা নেগ্রা" - জুয়ান্স
 "ফিলিং এ মোমেন্ট" - ফিডার
 "ই২৪৬" - কোকো & পুতনাম
 "ট দ্য লাইন" - ট্রেডমার্ক
 "পুশ দ্য বাটন" - সুগাবেবজ
 "হেয়ার উইথআউট ইউ" - ৩ ডোরস ডাউন
 "নাথিং" - 'এ'
 "ডেশটিনেশন" - ইয়ার লং ডিজাস্টার

তথ্যসূত্র

বহিঃসংযোগ
 Goal II: at the Sports Movie Database

 Q&A with Steve McManaman, Kuno Becker, Mike Jefferies and Anna Friel at Phase9.tv

ব্রিটিশ চলচ্চিত্র
স্পেনীয় চলচ্চিত্র
রিয়াল মাদ্রিদ ফুটবল ক্লাব
২০০৭-এর চলচ্চিত্র
২০০০-এর দশকের ইংরেজি ভাষার চলচ্চিত্র
ব্রিটিশ ধারাবাহিক চলচ্চিত্র
২০০৫-এর পটভূমিতে চলচ্চিত্র
২০০৬-এর পটভূমিতে চলচ্চিত্র
মামুন মাহমুদ

মামুন মাহমুদ (১৭ নভেম্বর ১৯২৮ - ২৬ মার্চ ১৯৭১) একজন পুলিশ কর্মকর্তা যিনি ১৯৭১ সালের মুক্তিযুদ্ধে শহীদ হন।

শৈশব 
মামুন মাহমুদ ১৯২৮ সালের ১৭ই নভেম্বর চট্টগ্রামে জন্মগ্রহণ করেন। তিনি তার পিতা মাতার দুই পুত্রের মধ্যে বড় ছিলেন। তার মা বেগম শামসুন নাহার মাহমুদ ছিলেন সে সময়ের বাংলার সবচেয়ে বিখ্যাত মহিলা শিক্ষাবিদ ও সমাজকর্মী। তার পিতা ডা. ওয়াহিদউদ্দীন মাহমুদ কলকাতা মেডিকেল কলেজের সুপারিনটেনডেন্ট ছিলেন এবং পরবর্তীকালে পূর্ব পাকিস্তানের সার্জন জেনারেল ছিলেন। তার মামা হবীবুল্লাহ বাহার চৌধুরী কবি কাজী নজরুল ইসলামের ঘনিষ্ঠ বন্ধু ছিলেন।

পাঁচ বছর বয়সে মামুন মাহমুদ রবীন্দ্রনাথ ঠাকুরকে একটি চিঠি লিখেছিলেন এবং ঐ চিঠিটির উত্তর পেয়েছিলেন।

শিক্ষা ও কর্মজীবন 
মামুন মাহমুদ ১৯৪৩ সালে বালিগঞ্জ সরকারি উচ্চ বিদ্যালয় থেকে ম্যাট্রিকুলেশন সম্পন্ন করেন। ১৯৪৫ সালে প্রেসিডেন্সি কলেজ থেকে আর্টস ডিগ্রি অর্জন করেন এবং ১৯৪৭ সালে আলীগড় মুসলিম বিশ্ববিদ্যালয়ের আর্টস ডিগ্রি অর্জন করেন। ১৯৪৭ সালে ভারত বিভাগের পর তিনি ঢাকা বিশ্ববিদ্যালয়ে যান। আন্তর্জাতিক সম্পর্কে মাস্টার্স করেন। এরপর তিনি সিএসএস পরীক্ষায় যান যেখানে তাকে পুলিশ সার্ভিসের জন্য নির্বাচিত করা হয়। তিনি পুলিশের উপ মহাপরিদর্শক হিসেবে কুড়িগ্রাম, ব্রাহ্মণবাড়িয়া, চট্টগ্রাম, পার্বত্য চট্টগ্রাম, ফরিদপুর, খুলনা, ঢাকা, ময়মনসিংহ ও রাজশাহীর পুলিশ সুপার হিসাবে দায়িত্ব পালন করেন।

খেলাধুলা 
একজন ক্রীড়াবিদ হিসাবে মামুন মাহমুদ ফুটবল, ক্রিকেট এবং হকি বেশ ভাল খেলেতেন। তিনি ফজলুল হক ফুটবল দলের পাশাপাশি ওয়ারী ক্লাবের জন্য খেলেছিলেন এবং ১৯৫৪ সালে কুড়িগ্রাম ক্রিকেট ক্লাব প্রতিষ্ঠা করেছিলেন।

ব্যক্তিগত জীবন 
মামুন মাহমুদ ১৯৫৪ সালের ২৬ মার্চ মুশফিকা মাহমুদকে বিয়ে করেন। তাদের মেয়ে জাবা মাহমুদ ১৯৫৬ সালে এবং তাদের ছেলে জাভেদ মাহমুদ ১৯৬০ সালে জন্মগ্রহণ করেন।

রাজনৈতিক সক্রিয়তা 
১৯৪৮ সালে মুহাম্মদ আলী জিন্নাহ উর্দুকে পাকিস্তানের রাষ্ট্রভাষা ঘোষণার পর মামুন মাহমুদসহ বিশ্ববিদ্যালয়ের ছাত্ররা পুলিশের সঙ্গে সংঘর্ষে জড়িয়ে পড়েন।

মামুন মাহমুদ মার্কসবাদী ও বাঙালি জাতীয়তাবাদী মতাদর্শের উপর দৃঢ় অবস্থান থাকেন। তিনি সাধারণ জনগণের জন্য খুব ভাল মানবিক ও যত্নশীল ছিলেন। সরকারী কর্মকর্তা হওয়া সত্ত্বেও তিনি সাধারণ জনগণের জন্য অনেক কাজ করেন।

১৯৭১ সালের মার্চ মাসে তিনি পূর্ব পাকিস্তানে সামরিক অত্যাচারের প্রতিবাদে কালো পতাকা তুলে ধরেন।

নিখোঁজ হওয়া 
২৬শে মার্চ সন্ধ্যায় মামুন মাহমুদ রাজশাহীতে তার স্ত্রী ও দুই সন্তানের সঙ্গে তার ১৭ তম বিবাহ বার্ষিকী উদ্‌যাপন করছিলেন। তখন তাকে রাজশাহী সেনানিবাস এলাকায় ডাকা হয়। সেখানে যাওয়ার পর থেকে তার আর কোনো খোঁজ পাওয়া যায়নি।

পুরস্কার ও সম্মাননা 
বাংলাদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৫ সালে দেশের সর্বোচ্চ বেসামরিক পুরস্কার “স্বাধীনতা পুরস্কার” প্রদান করা হয় তাকে।

তথ্যসূত্র

মুক্তিবাহিনীর কর্মকর্তা
বাংলাদেশের স্বাধীনতা যুদ্ধে নিহত ব্যক্তি
১৯২৮-এ জন্ম
১৯৭১-এ মৃত্যু
নোয়াখালী জেলার ব্যক্তি
স্বাধীনতা পুরস্কার বিজয়ী